**2023. gada 26.janvāra Eiropas Savienības fondu 2021.-2027.plānošanas perioda Uzraudzības komitejas (UK) sēdes dalībnieku novērtējuma anketas rezultātu apkopojums**

Pēc UK sēdes dalībniekiem tika lūgts novērtēt šī pasākuma dažādus aspektus. Novērtējuma anketas **aizpildījuši kopā 32 no 99** (32%) UK sēdes dalībniekiem (neskaitot vadošās iestādes pārstāvjus).

Sēdes organizatorisko un saturisko nodrošinājumu **68% respondenti vērtē kā atbilstošu** (vizuālais apkopojums pieejams:[**tiešsaitē**](https://forms.office.com/Pages/AnalysisPage.aspx?AnalyzerToken=blXXoxV12Q76vsKn79b8yZSELWrPfTiX&id=5KBQ_YnCZkK3_32c9QZukfJk58h8UMxLlFMwZkoHxvNURUNMVlE5OEc2V1dVMTlPOVBaMjNUSUg2VS4u&wdLOR=cDB3D8957-9597-444A-9360-3C3481EBE249)).

Pateicamies respondentiem par novērtējumu, komentāriem, ieteikumiem UK partnerības efektivitātei!

Kopsavilkums par UK dalībnieku atziņām un ES fondu vadošās iestādes atbildēm:

|  |  |  |
| --- | --- | --- |
| Nr. | UK dalībnieku atziņas | Vadošās iestādes atbilde |
|  | Sēdes **laika plānojums** (atvēlēt vairāk laika diskusijām, ievērot noteikto laika limitu) | * Ņemsim vērā ieteikumus. * Aicinām informēt UK sekretariātu, ja vēlaties detāli diskutēt par kādu no sēdes darba kārtības jautājumiem. |
|  | UK sēdē **izskatāmo materiālu aprite un komentēšana**, t.sk.:   * Ievērot termiņus materiālu apritei un komentāru iesniegšanai, lai visi UK dalībnieki var ar tiem laicīgi iepazīties; * ievietot UK e-portfelī visus UK sēdes materiālus un apkopot visus komentārus | * Ņemsim vērā. Kopā ar informācijas sagatavotājiem meklēsim vēl labākus risinājumus efektīvākai viedokļu apmaiņai. * Visus savlaicīgi saņemtos materiālus ievietojam UK darba dokumentu glabātuvē (UK e-portfelī). Tāpat nosūtam izziņas (kurās iekļauti termiņā saņemtie komentāri, kā arī tās institūcijas viedoklis, kas atbild par materiālu sagatavošanu) un pēc nepieciešamības dokumentu precizētās versijas. * Ja UK dalībniekiem ir kādas neskaidrības par sēžu materiāliem, procedūru, iespēju sniegt komentārus pirms sēdes, lūgums vērsties pie UK sekretariāta ([UK@fm.gov.lv](mailto:UK@fm.gov.lv)) |
|  | Nodrošināt kvalitatīvas **diskusijas** un dot iespēju visiem izteikties;  Sēdes dalībniekiem ievērot ētikas principus | * Ņemsim vērā. * Visiem UK locekļiem tiek dota iespēja izteikt savu viedokli sēdes laikā. * Aicināsim izteikt viedokli par konkrētu jautājumu 2-3 minūšu laikā, lai dotu iespēju visiem apmainīties ar viedokļiem, vienlaikus ievērojot saskaņoto sēdes darba laiku. * UK locekļiem ir iespēja izteikt savu viedokli arī pirms UK sēdes (savlaicīgi komentējot dokumentus), kā arī UK apakškomiteju forumos. Aicinām UK locekļus aktīvi izteikt viedokļus arī par UK rakstiskās procedūras veidā izskatāmajiem materiāliem. |
|  | **Balsošana** - skaidrāk definēt balsošanas principus (par kādiem priekšlikumiem un dokumentiem konkrēti tiek balsots un kāds ir lēmums) | Ņemsim vērā. |
|  | Nodrošināt darbam ērtākās **telpas** (sēdvietu pie galda, pieslēgumu datora barošanas blokam, u.tml.) | Ņemsim vērā iespēju robežās.  Internets, pieslēgumi datora barošanas blokam vienmēr tiek nodrošināti (ja nepieciešama palīdzība, aicinām vērsties pie sēdes organizatoriem). |
|  | **Sēdes formāts** (nodrošināt hibrīdsēdes formātu - ar iespēju pieslēgties attālināti) | Piedāvāsim optimālāko sēdes formātu, lai nodrošinātu maksimālu UK locekļu pārstāvību sēdē. |
|  | **Priekšlikumi UK darba jautājumiem:** |  |
| 7.1. | **Grozījumi UK reglamentā** UK rakstiskās procedūras veidā | VI virzīs grozījumus UK reglamentā UK rakstiskās procedūras veidā, izvērtējot un sniedzot viedokli par LPS 23.01.2023. e-pastā sniegtajiem komentāriem (pieejami 26.01.2023. UK sēdes protokolā 4.pielikumā). |
| 7.2. | **Priekšlikumi darba kārtības jautājumiem nākamajām UK sēdēm:** |  |
|  | * 2021-2027 periodā ieviestie vai plānotie risinājumi, lai paātrinātu un atvieglotu projektu īstenošanu * Informēt par plānotajām investīcijām būvniecības/rekonstrukcijas sfērā, konkrēti, ceļos, ielās, sporta būvēs, sociālajās ēkās, ēku renovācijā * kā un pēc kādiem kritērijiem/ aprēķiniem EK un/ vai FM novērtēs projektu ietekmi, tai skaitā monetārā izteiksmē un kā varēsim pārliecināties par to, kā līdzekļi ietekmēs dzimumu līdztiesību un citas horizontālās prioritātes. * Risinājumi mērķa - nabadzības un sociālās atstumtības riska mazināšanai. Mērķa sasniegšanas mērīšana izmantojot aktuālo un operatīvo informāciju par mājsaimniecības ienākumiem uz katru tās locekli, kas iegūti automatizēti savietojot valsts IT sistēmās esošos datus. (Tātad ar rīku jeb vienoto risinājumu, kas jārada lai cita starpā izpildītu Ministru kabineta 2022. gada 21. jūnijā sēdē (protokols Nr. 33 82. §) apstiprinātā informatīvā ziņojuma “Par atbalsta pasākumiem energoresursu cenu un vispārējās inflācijas pieauguma ietekmes mazināšanai mazaizsargātajām iedzīvotāju grupām” protokollēmuma; * Ietvert vienotā risinājuma un datu aprites pieslēgumu finansējuma avotus, ja jebkādu apstākļu dēļ tie varētu netikt finansēti no Eiropas Savienības Atveseļošanas un noturības mehānisma plāna. | Izvērtēsim  jautājumu  iekļaušanu nākamajās UK sēdēs.  Vienlaikus UK locekļi var sniegt priekšlikumus sēdes darba kārtībai, saņemot UK sekretariāta epastus par plānoto sēdi, darba kārtības un materiālu izskatīšanas termiņiem, piem.   * saņemot paziņojumu par plānoto sēdi - izsūtam vismaz 40 darbdienas pirms sēdes (parasti ar sākotnējo darba kārtības projektu); * saņemot darba kārtības projektu (vismaz 20 darbdienas pirms sēdes).   Priekšlikumus var sniegt arī jebkurā laikā, nosūtot epastu UK sekretariātam ([UK@fm.gov.lv](mailto:UK@fm.gov.lv)).  Darba kārtībā ir iekļaujami jautājumi, kuru izskatīšana ietilpst UK funkcijās (skatīt UK reglamenta 4.punktu). |

Pateicamies par sadarbību!